alexandrainst/scandi-wiki huggingface dataset:
Rossfjordstraumen

Rossfjordstraumen er ei bygd i Senja kommune, Troms og Finnmark ca. 20 km nordøst for Finnsnes. Bygda, som er sentrum for et større område rundt Rossfjorden og Rossfjordvatnet, har sin egen kiosk, bensinstasjon, samvirkelag, barne- og ungdomsskole, barnehage, fagprøvesenter, kirke, eldrehjem, plastfabrikk, treningssenter, bygdehus mm. Rossfjordstraumen har postnummer 9302. 
Månedlig kommer det egen bygdeavis som heter Rossfjordposten.

Det bor 407 personer (2014) i og rundt selve Rossfjordstraumen, og folketallet har hatt en positiv utvikling de siste årene.

Grunnkretser 
Rossfjordstraumen utgjør to grunnkretser, Straumen øst (7,45 km²) og Straumen vest (7,67 km²), på hver sin side av fjorden/vatnet. Grunnkretsene tilhører Delområde Rossfjordområdet.

Innbyggere:

Eksterne lenker 
 
 Rossfjordbygdas hjemmeside

Bosetninger i Senja kommune
Bygder og grender i Troms og Finnmark
Kit Pedler

Christopher Magnus Howard «Kit» Pedler (født 11. juni 1927, død 27. mai 1981) var en britisk medisinsk forsker, forfatter av generelle vitenskapelige emner og forfatter av science-fiction under navnet Kit Pedler.

Han var sjef for elektronmikroskop-avdelingen hos University of London hvor han ga ut flere avhandlinger. Pedlers første bidrag for TV var for BBCs Horizon.

I midten av 1960-årene ble han den uoffisielle vitenskapskonsulenten for Doctor Who. Han ble hyrt av Innes Lloyd i et forsøk på å få mer ekte vitenskap i historiene. Pedler skrev også historier for serien og han skrev blant annet sammen med Gerry Davis, som var manusredigerer. De hadde en interesse for problemene rundt det at vitenskapen forandret og kunne sette menneskelig liv i fare. Denne interessen førte til at de skapte cybermennene for historien The Tenth Planet.

Pedler skrev tre manus for Doctor Who. De het The Tenth Planet, The Moonbase og The Tomb of the Cybermen. Han skrev også utkastet til historiene The War Machines, The Wheel in Space og The Invasion. I årene mellom Pedlers og Davis' død sa Davis ofte at Pedler leverte gode ideer for historier, men at han ikke var en flink manusforfatter og derfor måtte Davis bidra mye til manuset, selv om han ikke alltid ble kreditert for arbeidet. Dette er umulig å bevise og dokumentasjon fra produksjonen av serien verken beviser eller motbeviser påstanden.

Pedler og Davis lagde og skrev serien Doomwatch for BBC. Serien gikk på BBC One over tre sesonger, fra 1970 til 1972, og handlet om en etat innen staten som jobbet for å unngå teknologiske og miljørelaterte katastrofer. Pedler og Davis bidro bare til de to første sesongene.

Pedler og Davis resirkulerte handlingen fra den første episoden, The Plastic Eaters, i boken Mutant 59: The Plastic Eater (1971).

Pedlers bok The Quest for Gaia ga praktiske råd rundt det å leve et miljøvennlig liv. Den var basert på James Lovelocks gaia-hypotese.

Pedler døde av et hjerteinfarkt i sitt hjem mens han holdt på med å produsere Mind Over Matter, en serie for Thames Television om det paranormale.

Han er gravlagt på All Saints' Church i landsbyen Graveney i Kent, hvor han bodde før han flyttet til Doddington.

Bibliografi 

 Mutant 59: The Plastic Eaters (1971) (med Gerry Davis) 
 Brainrack (1974) (med Gerry Davis)
 Doomwatch: The World in Danger (1975) 
 The Dynostar Menace (1975) (med Gerry Davis)
 The Quest for Gaia (1979) 
 Mind Over Matter (1981)

Referanser

Litteratur 
 Fortean Times, nummer 209, april 2006.

Eksterne lenker 
 .
 Liste med utdrag av avhandlinger skrevet av Pedler.

Britiske forfattere
Engelskspråklige forfattere
Personer fra distriktet Swale
Sheik Yerbouti

Sheik Yerbouti er et musikkalbum (dobbelalbum) av Frank Zappa, utgitt i mars 1979 som den første utgivelsen på Zappa Records. Albumet inneholder for det meste liveopptak innspilt i 1977 og 1978 med overdubbinger laget i studio. Albumet er Zappas mest solgte med over 2 millioner solgte enheter, og her finner man blant annet megahiten «Bobby Brown (Goes Down)» og som nådde nummer en på listene i Norge og Sverige. Albumet ble senere utgitt som en enkel-CD.

Spilleliste
Alle sangene er skrevet av Frank Zappa alene, bortsett fra «Rubber Shirt» som er av Bozzio/O'Hearn/Zappa.

 «I Have Been in You» – 3:33
 «Flakes» – 6:41
 «Broken Hearts Are for Assholes» – 3:42
 «I'm So Cute» – 3:09 (1995 CD) 4:20 (Vinyl)
 «Jones Crusher» – 2:49
 «What Ever Happened to All the Fun in the World» – 0:33
 «Rat Tomago» – 5:15
 «Wait a Minute» – 0:33
(Het opprinnelig «We've Got to Get Into Something Real» på vinylutgivelsen)
 «Bobby Brown (Goes Down)» – 2:49
(Het opprinnelig kun «Bobby Brown» på vinylutgivelsen)
 «Rubber Shirt» – 2:45
 «The Sheik Yerbouti Tango» – 3:56
 «Baby Snakes» – 1:50
 «Tryin' to Grow a Chin» – 3:31
 «City of Tiny Lites» – 5:32
 «Dancin' Fool» – 3:43
 «Jewish Princess» – 3:16
 «Wild Love» – 4:09
 «Yo' Mama» – 12:36

Personell
Musikere:
Frank Zappa – vokal, gitar
Adrian Belew – gitar, vokal, Bob Dylan-imitator
Patrick O'Hearn – bass, vokal
Terry Bozzio – trommer, vokal
Davey Moire – vokal
Ed Mann – perkusjon, vokal
Tommy Mars – keyboard, bakgrunnsvokal
Andre Lewis – keyboard, bakgrunnsvokal
Napoleon Murphy Brock – bakgrunnsvokal
Randy Thornton – bakgrunnsvokal
Peter Wolf – keyboard
David Ocker – klarinett

Produksjon:
Bob Stone – digital remastering
Joe Chiccarelli – remix, overdub
Lynn Goldsmith – foto
Peter Henderson – lydtekniker
Jon Walls – lydtekniker
Bob Ludwig – mastering
Kerry McNabb – lydtekniker
John Williams – omslagsredigering
Gail Zappa – foto
Amy Bernstein – omslagskunst, layout design
Barbara Isaak – assistent

Eksterne lenker 
 

Frank Zappa-album
Musikkalbum fra 1979
Christer Majbäck

Christer Majbäck (født 30. januar 1964 i Kiruna) er en svensk tidligere langrennsløper.

Han vant seks medaljer, en gull, to sølv og tre bronse, i VM og OL i sin internasjonale karriere.

Han har også vunnet to verdenscup-renn og i 1997 kom han på andreplass i Vasaloppet.

VM-medaljer 
 1989 i Lahtis – gull (4 x 10 km stafett)
 1991 i Val di Fiemme – sølv (10 km klassisk)
 1991 i Val di Fiemme – sølv (4 x 10 km stafett)
 1989 i Val di Fiemme – bronse (30 km klassisk)
 1987 i Oberstdorf – bronse (30 km klassisk)

OL-medaljer 
 1992 i Albertville – bronse (10 km klassisk)

Referanser

Eksterne lenker 
 

Svenske langrennsløpere
Verdensmestere i langrenn
Olympiske bronsemedaljevinnere for Sverige
Deltakere under Ski-VM 1989
Deltakere under Ski-VM 1991
Deltakere for Sverige under Vinter-OL 1992
Langrennsløpere under Vinter-OL 1992
Deltakere under Ski-VM 1993
Deltakere for Sverige under Vinter-OL 1994
Langrennsløpere under Vinter-OL 1994
Deltakere under Ski-VM 1995
Langrennsløpere tilknyttet Vasaloppet
Personer fra Kiruna
Olympiske medaljevinnere i langrenn
Mekkasura

En Mekkasura er en av «kapitlene» (sure) i Koranen som man mener ble åpenbart for Muhammed mens han fremdeles oppholdt seg i Mekka; og den er følgeligste en av de kronologisk tidlige suraene i Koranen.

Den andre kategorien durer er Medinasurene.

Mekkasuraene er gjennomgående kortere, med en relativt kort ayat, og de står for det meste bakerst i Koranen. De fleste surer som inneholder muqatta'at er mekkanske.

Skillet mellom mekkasurer og medinasurer er primært av interesse ut fra stilistisk og tematisk synsvinkel. Klassifiseringen i de to periodene er blitt utført på grunnlag av faktorer som blant annet surens lengde eller nærværet/fraværet av visse nøkkelbegreper eller -ord (for eksempel al-Rahman som navn om Gud).

Se også 
 Medinasura

Sura
Fylkesvei 7900

Fylkesvei 7900 går mellom Forneset, øst for Jøvik i Tromsø og Seljelvnes i Balsfjord kommune, via Laksvatn i Balsfjord. Veien er 63,5 km lang.

Frem til 2019 hadde veien betegnelsen fylkesvei 293 (Troms).

Kommuner og knutepunkter

Endepunkt Forneset

Jøvik

Lakselvbukt

Seljelvnes

Referanser

Eksterne lenker 
 Vegvesenets vegkart 
 Kartverkets norgeskart
 

Fylkesveier i Troms og Finnmark
Veier i Balsfjord
Veier i Tromsø
Gulltorn

Gulltorn (Ulex europaeus) er en opptil to meter høy busk i erteblomstfamilien. Den har små, eviggrønne blad og kraftige torner. Blomstene er gule, og busken blomstrer hele året, men mest om seinvinteren og våren. Blomstene har en karakteristisk, søtlig, vaniljeaktig lukt. Til tross for at hele planten er kledt med stive og svært skarpe torner, har den blitt høstet som husdyrfôr. Plantene blir da malt opp før de blir gitt til dyrene.

Denne busken setter sitt preg på landskapet mange steder i Vest-Europa, særlig på De britiske øyer, i Vest-Frankrike og i Galicia i Spania. Hekkene som er så typisk for det britiske kulturlandskapet, består blant annet av gulltorn, «gorse». Den er også innført til andre verdensdeler der den noen steder har blitt et brysomt ugress som fortrenger naturlig vegetasjon. Gulltorn er tatt med i Verdens naturvernunions liste over de 100 mest skadelige invaderende artene i verden.

Man mente tidligere at gulltorn hadde vokst naturlig i Norge ved Mandal, og arten var oppført som utryddet i eldre utgaver av Norsk rødliste for arter. I Fremmedartslista 2018 betraktes alle de fem norske forekomstene som innført med ballast eller tømmer. Gulltorn tåler lite frost og forsvinner etter noen år. I Fremmedartslista er den oppført i kategorien høy risiko på grunn av begrenset invasjonspotensial og middels økologisk effekt.

Galleri

Litteratur

Eksterne lenker 
 

Erteblomstfamilien
Gule blomster
Europas flora
Arter som tidligere har stått på norsk rødliste
Høyrisikoarter på fremmedartslista
Planter formelt beskrevet i 1753
Planter formelt beskrevet av Carl von Linné
André Myhrer

André Myhrer (født 11. januar 1983 i Bergsjö) er en svensk tidligere alpinist. Han tilhørte verdenseliten i slalåm og vant OL-gull i 2018.

Under VM 2005 i Bormio kom han på 5.-plass i slalåm. Året etter ble det delt 4.-plass i OL i Torino. 3. desember 2006, i det andre slalåmrennet i sesongen 2006/2007 i Beaver Creek, tok Myhrer sin første verdenscupseier. Han vant bronsemedalje i slalåm under OL 2010 i Vancouver. Etter første omgang lå han på 10.-plass, men med beste omgangstid i andre omgang kjørte han seg opp til tredjeplass.

I VM i alpint 2015 i Beaver Creek kjørte han på det svenske laget som tok bronse i lagkonkurransen. Også i VM i alpint 2017 i St. Moritz kjørte han på det svenske laget som tok bronse i lagkonkurransen. Under Vinter-OL 2018 i Pyeongchang tok Myhrer gull i slalåm, 34 hundredeler foran Ramon Zenhäusern fra Sveits.

Verdenscupseire

Referanser

Eksterne lenker 
 
 

Svenske alpinister
Olympiske mestere for Sverige
Olympiske bronsemedaljevinnere for Sverige
Deltakere for Sverige under Vinter-OL 2006
Alpinister under Vinter-OL 2006
Medaljevinnere under Vinter-OL 2010
Deltakere for Sverige under Vinter-OL 2010
Alpinister under Vinter-OL 2010
Deltakere for Sverige under Vinter-OL 2014
Alpinister under Vinter-OL 2014
Deltakere for Sverige under Vinter-OL 2018
Alpinister under Vinter-OL 2018
Medaljevinnere under Vinter-OL 2018
Olympiske medaljevinnere i alpint
Deltakere under VM i alpint 2005
Deltakere under VM i alpint 2015
Personer fra Nordanstigs kommun
Zyklon-B

Se Zyklon B for informasjon om giftstoffet

Zyklon-B var et norsk black metal-band, etablert i 1994. Bandet besto av personer fra forskjellige black metal-band, bl.a. Samoth fra Emperor. Zyklon-B ga ut én EP, Blood Must Be Shed.

Senere kom det et band som heter Zyklon, som også Samoth er med i, dette bandet må ikke forveksles med Zyklon-B. Andre medlemmer i bandet er Ihsahn fra Emperor, Frost fra Satyricon og Aldrahn fra DHG.

Zyklon B er navnet på giftgassen som nazistene brukte i konsentrasjonsleirene, men bandet hevdet at navnet ikke hadde nazistisk eller politisk betydning.

Eksterne lenker 
 

Norske black metal-band
Band etablert i 1994
Hetland kraftverk

Hetland kraftverk  er et  vannkraftverk i Ognavassdraget i Hå kommune i Rogaland. 

Kraftverket utnytter et fall på 57,5 meter fra reguleringsmagasinet Holvamatnet. Nedbørsfeltet er på 37 km², årlig tilsig er på 67 mill. m³ og magasinkapasiteten er på 11 millioner m³.

Produksjonen startet i 1915, og kraftverket ble oppgradert med nytt aggregat i 1982.

Installert effekt er på 1,5 MW fra en francisturbin. Midlere årsproduksjon er på 6 GWh. 

Kraftverket eies av Lyse Energi.

Kilder
 
 NVE vannkraftdatabase
 Lyse Energi

Se også
 Historien om Jæren Everk 

Småkraftverk i Rogaland
Kraftverk i Hå
Lyse Energi
Kraftverk etablert i 1915
Kraftverk etablert i 1982
Serge Gainsbourg

Serge Gainsbourg [] (dåpsnavn Lucien Ginsburg; 2. april 1928 – 2. mars 1991)  var en fransk chansonnier, det vil si sanger og visedikter. Han var også pianist, forfatter, poet, maler, filmkomponist, manusforfatter, skuespiller og regissør. Han var sønn av et jødisk par som emigrerte fra Ukraina til Frankrike etter den russiske revolusjon. Han er vurdert som en av de viktigste personligheter i fransk populærmusikk, kjent også for sine provokative og skandaløse utgivelser, foruten også hans store musikalske mangfold; han omfavnet musikalske sjangre som strakte seg fra jazz, mambo, verdensmusikk, chanson, pop og yé-yé, til rock'n'roll, progressive rock, reggae, elektronisk, disco og new wave. Gainsbourgs mangfoldige musikalske stil og individualitet gjør det vanskelig å katalogisere ham, mens hans ettermæle har solid etablert og er vurdert som en av verdens mest innflytelsesrike populærmusikere. Hans lyrikk er preget av dyktig ordspill, ofte av humoristisk, provoserende, satirisk eller nedbrytende grunner.

Liv og virke 
Gainsbourg forsøkte seg først som billedkunstner og jazzpianist, men hadde ingen videre suksess. Det var først da han begynte å skrive og framføre pop-musikk at han ble et navn i Frankrike. På dette tidspunktet var han godt over 30 år.

Gainsbourg levde et turbulent liv, med stadige nye kjærlighetsforhold og etterhvert sterkt framskreden alkoholisme.  Han fikk to barn: Datteren Charlotte fikk han med den britiske sangerinnen og skuespilleren Jane Birkin. Sønnen Lulu fikk han med sin siste partner Bambou (Caroline Von Paulus).

Innspillinger 

Gainsbourgs første innspillinger var preget av Boris Vian. Innspillingene uttrykte et ønske om å modernisere den franske chanson-tradisjonen, som hadde vært preget av størrelser som Edith Piaf, Jacques Brel og Georges Brassens. Serge Gainsbourgs musikk ble etter hvert sterkt preget av britisk og amerikansk sekstitallsrock. Senere i karrièren eksperimenterte Gainsbourg med reggae, særlig kjent er sangen Aux armes et cétera, der han kler teksten til Marseillaisen i reggae-drakt.

Serge Gainsbourg gjorde seg også bemerket som låtskriver, og han har levert sanger til artister som Francoise Hardy, France Gall, Anna Karina, Brigitte Bardot og Jane Birkin.

Referanser

Eksterne lenker 
 
 
 
  
 

Franske forfattere
Franske sangere
Franske låtskrivere
Personer fra Paris
Franske tvillinger
Kapp Farvel

Kapp Farvel (grønlandsk: Nunap Isua) er Grønlands sørligste punkt. Kapp Farvel ligger ikke på Grønlands fastland, men på den vesle Eggersøya. Kapp farvel og Eggersøya er en del av Kujalleq kommune.

Grønlands geografi
Norsk Råd for Misjon og Evangelisering

Norsk Råd for Misjon og Evangelisering, forkortet NORME, er et norsk nettverk mellom norske og internasjonale misjonsorganisasjoner, kirkesamfunn og menigheter.

NORME ble stiftet 1. mars 2001, ved sammenslutningen av Norsk Misjonsråd (NMR), etablert i 1921, Lausanne Norge (LN) og Den Evangeliske Allianse (DEA) (World Evangelical Fellowship), som i Norge går tilbake til 1849. NORMEs formål er å være et nettverk for og mellom organisasjoner og kirkesamfunn og binde sammen nasjonale og internasjonale nettverk som på forskjellige vis arbeider med spørsmål knyttet til kristen misjon og evangelisering.

NORME arbeider med fellesinteresser for norsk misjon, slik som rettigheter for skolebarn i utlandet, skattespørsmål for misjonærer og årlig oppdatering av misjonsstatistikk.

Medlemmer 
(Tall fra år 2003)
 33 landsdekkende organisasjoner og kirkesamfunn.
 44 menigheter og lokale nettverk.
 personlige medlemmer.

Referanser

Eksterne lenker 
 
 www.misjon.info – misjonsstatistikk-side, drevet av NORME i samarbeid med Ungdom i Oppdrag. (Ressurssenter for misjon)

Norske misjonsorganisasjoner
Etableringer i 2001
Nyskolen

Nyskolen (grunnlagt 23. august 2004 av Forum Ny Skole) er en norsk friskole med tilholdssted i Oslo. Skolen holder til i Østerdalsgata i bydel Gamle Oslo. Den har både barne- og ungdomstrinn, fordelt på hundre elever.

Historie 
Forum Ny Skole er en organisasjon med formål å øke elevenes adgang til blant annet elevdemokrati og egeninitiert læring. Mosse Jørgensen, som hittil hadde vært kjent som Forsøksgymnasets første rektor, grunnla organisasjonen i 2000, og hun knyttet til seg en gruppe lærere, studenter og foreldre som alle ønsket seg radikale endringer av dagens offentlige skole.  1. oktober 2003 trådte en ny lov om friskoler i kraft, og Forum Ny Skole søkte da om å få starte en privat grunnskole med inntil hundre elever. Godkjenningen fra Utdanningsdirektoratet kom 28. mai 2004, og skolen startet opp i august samme år. 

Da skolen åpnet i 2004 i et nedlagt barnehjem, «Villa Sorgenfri», på Grünerløkka, hadde den 24 elever, tre lærere og tre medarbeidere. I løpet av høsten økte antallet elever til 37. Etter to år flyttet skolen inn i mer moderne lokaler i Akersveien og senere i Østerdalsgata på Vålerenga. Den utvidet med ungdomsskoleundervisning i 2016, og har per 2019 100 elever.

Pedagogikk
Skolen har ikke vanlige, aldersinndelte klasser på barnetrinnet, men opererer med aldersblandede «fargegrupper» (gul/rød/blå). De inneholder elever som spenner over to til tre årskull. På ungdomstrinnet er elevene i enkelte fag delt etter alder, men også her har de søskengrupper, der de jobber aldersblandet. Fra og med skoleåret 2014/2015 er ungdomstrinnet delt inn i tre aldersblandede grupper. 

Videre har skolen et ukentlig «saksmøte», der forhold som angår skolehverdagen kan diskuteres og eventuelt stemmes over. Alle barn og voksne med fast tilknytning til skolen har tale- og stemmerett. Saksmøtets begrensninger ligger i rammene rundt skolen, som lovverk, økonomi, trygghet og hensyn til personlig trivsel. 

Nyskolen arbeider med store, tverrfaglige prosjekter der elevene skal utforske et felles tema, men egenvalgt delemne. Skolen har utviklet en metodikk for prosjektarbeid som den kaller Heureka.

Fram til 2016 opererte skolen uten hjemmelekser på barnetrinnet. Da vedtok skolens saksmøte med stort flertall å utvide ordningen til å omfatte ungdomstrinnet, slik at hele Nyskolen ble leksefri.

Referanser

Eksterne lenker 
 Nyskolens nettsider
 Forum Ny Skole
 Jenaplanskoler
 Friskolen ´70
 Dansk lilleskolebevegelse

Friskoler i Norge
Barneskoler i Oslo
Ungdomsskoler i Oslo
Skoler i bydel Gamle Oslo
Utdanningsinstitusjoner etablert i 2004
Anne Merete Bull

Anne Merete Bull (født 1950) er en norsk sykepleier, nødhjelpsarbeider og rådgiver for Norges Røde Kors.

Bull har vært helsesøster, pleie- og omsorgssjef og politiker i Sykepleierforbundet. I tre perioder var hun fylkesleder i Oslo. På slutten av 1990-tallet meldte hun seg til tjeneste for Norges Røde Kors. Første oppdrag var på et feltsykehus i en flyktningleir for kosovoalbanere i Makedonia. Etter Kosovokrigen var hun ett år i Kosovo. I mellomtiden var hun i Tyrkia etter et jordskjelv. Siden var hun i Palestina og to år i Irak. Her hjalp hun Iraks Røde Halvmåne med å bygge ut et stort hjelpenettverk, slik at de kunne stå på egne bein og takle de mange humanitære oppgavene i landet. Hun har også vært i Jemen samt vært involvert i aids-problematikken i Afrika.

Bull har også vært engasjert i den norske Palestinakomiteen og ble i 2020 valg til organisatorisk nestleder for komiteen.

Hun har vært bidragsyter i boka Sykehjemsmedisin for sykepleiere og leger fra 2007. Boka tar utgangspunkt i, drøfter og beskriver standarder og prosedyrer som kan sette sykehjemmet i stand til å håndtere faglige, etiske og juridiske utfordringer på en god måte.

Familie 
Hun ble gift i 1971. Ekteskapet ble senere oppløst.

Referanser 

Personer fra Oslo
Norske sykepleiere
Norske nødhjelpsarbeidere
Personer tilknyttet Norges Røde Kors
Jon Åge Tyldum

Jon Åge Tyldum (født 26. oktober 1968 i Snåsa) var en av verdens beste skiskyttere på starten av 1990-tallet.

Han vant verdenscupen sammenlagt i 1992 og 1995. I 1992 vant han ikke et eneste verdenscuprenn, mens det ble én seier i 1995-sesongen. Tyldum vant også én gull-, fem sølv- og én bronsemedalje i VM, hvor to medaljer var på individuelle distanser.

I 1998 la Tyldum opp skiskytterkarrièren.

Meritter

Olympiske leker

Verdensmesterskap

Verdenscupseire

Referanser

Eksterne lenker 
 

Norske skiskyttere
Verdensmestere i skiskyting
Deltakere for Norge under Vinter-OL 1992
Skiskyttere under Vinter-OL 1992
Deltakere for Norge under Vinter-OL 1994
Skiskyttere under Vinter-OL 1994
Norgesmestere i skiskyting
Personer fra Snåsa kommune
Fødsler i 1968
Kongepokalvinnere i skiskyting
Deltakere under VM i skiskyting 1991
Deltakere under VM i skiskyting 1992
Deltakere under VM i skiskyting 1993
Deltakere under VM i skiskyting 1994
Deltakere under VM i skiskyting 1995
Deltakere under VM i skiskyting 1996
Deltakere under VM i skiskyting 1997
Pedro Lascuráin Paredes

Pedro José Domingo de la Calzada Manuel María Lascuráin Paredes (født mai 1856, død 21. juli 1952) var president i Mexico i omtrent 45 minutter den 18. februar 1913. Han er dermed historiens kortest sittende president uansett land. Det eneste han utførte som president var å utnevne Victoriano Huerta til minister for deretter å selv fratre. Huerta tok deretter over som president. Lascurain var utenriksminister i den perioden da Francisco I. Madero var president.

Referanser

Meksikanske presidenter
Personer fra Mexico by
Edi Hauser

Eduard «Edi» Hauser (født 26. november 1948) er en tidligere sveitsisk langrennsløper.

Hans fremste meritt er tredjeplassen på 4 x 10 km stafett under OL 1972 i Sapporo.

Han kom på tredjeplass sammenlagt i den første uoffisielle verdenscupen i sesongen 1973/74, etter Ivar Formo og Juha Mieto.

Eksterne lenker 
 

Sveitsiske langrennsløpere
Deltakere for Sveits under Vinter-OL 1972
Langrennsløpere under Vinter-OL 1972
Fødsler i 1948
Olympiske medaljevinnere i langrenn
Fylkesvei 7630

Fylkesvei 7630 går mellom Trivatnet ved Raftsundbrua i Hadsel og Holand i Vågan kommune i Nordland. Veien følger Raftsundets østside. Fergestrekningen Hanøy–Digermulen følger også Raftsundet.

Historie
Veien mellom Digermulen og Kongselv ble åpnet i 1976. Fra Kongselv var det fergeforbindelse til Hanøy og Kaljord. Da første del av Lofotens fastlandsforbindelse, E10, ble åpnet fra Fiskebøl til og med Raftsundbrua i 1998, ble fylkesveien langs Raftsundet bygd videre fra Kongselv til Raftsundbrua, og bygdene på østsiden av Raftsundet fikk dermed fergefri veiforbindelse til Svolvær.

Fergeforbindelsen fra Digermulen til Finnvika på Stormolla ble åpnet i 2001, etter at det var blitt bygd vei på vestsiden av Stormolla. Før det hadde det vært fergeforbindelse fra Digermulen til Svolvær via Ulvåg og Brettesnes på Stormolla.

Veien fra Holand til Storfjell sto ferdig i 1998.

Frem til 2019 hadde veien betegnelsen fylkesvei 868.

Kommuner og knutepunkter

Kilder (historiedelen)
Digermulen.de: Historie
NRK Nordlands fylkesleksikon: Raftsundet

Referanser

Eksterne lenker

Fylkesveier i Nordland
Veier i Hadsel
Veier i Vågan